KRITERIJI OCENJEVANJA ZNANJA
TIT V 6., 7., 8. RAZREDU

KRITERIJ ZA OCENJEVANJE TEHNIČNE RISBE

PRAVILNOST

	A
	Popolnoma pravilno narisana risba, pravilna uporaba debelih in tankih črt, črtkanih črt za nevidne robove, dopustna manjša napaka. Ni nikakršnih dvomov glede branja risbe.

	B
	Risba vsebuje nekaj manjših napak, v glavnem pa je pravilno narisana. Obstajajo samo rahli dvomi glede pravilnosti branja.

	C
	Risba vsebuje veliko napak, učenec ni upošteval pravil tehničnega risanja. Obstajajo dvomi glede branja risbe.


ESTETSKI VIDEZ

	A
	Izdelek je jasen, čist, ni spackan in zradiran ali z žlebički, ki nastanejo od premočnega pritiskanja s pisalom.

	B
	Risba je dovolj lepa, čista in jasna, z nekaj manjšimi poškodbami površine.

	C
	Risba je zelo nečista, zmečkana ali celo raztrgana, na njej je več zapackanih površin od pretiranega popravljanja in pritiskanja s pisalom.


OPISNO POLJE

	A
	Pravilno in lepo izpolnjeno opisno polje. Pomožne črte dovolj rahle, črke poudarjene in napisane po pravilih tehničnega pisanja, dopustna manjša napaka.

	B
	V glavnem pravilno in lepo izpolnjeno opisno polje. Nekaj manjših napak in nekaj manjših neestetskih izvedb.

	C
	Opisno polje vsebuje precej napak (pomožne črte krive, premočno zarisane ali celo ročno dorisane, pri pisavi veliko nepravilnosti), tudi estetsko precej slabo izvedeno.

KRITERIJ ZA OCENJEVANJE IZDELKA

UPORABA MOŽNIH DELOVNIH POSTOPKOV

	A
	Uporabljeni vsi možni obdelovalni postopki: žaganje, vrtanje, upogibanje, brušenje, poliranje, ustrezna površinska zaščita.

	B
	Uporabljena večina predvidenih obdelovalnih postopkov, vendar ne vsi.

	C
	Uporabil polovico ali manj možnih obdelovalnih postopkov.


PRAVILNA IZVEDBA DELOVNIH POSTOPKOV

	A
	Vsi uporabljeni obdelovalni postopki so pravilno izvedeni.

	B
	Večina obdelovalnih postopkov je pravilno izvedena.

	C
	Zelo pomanjkljiva izvedba uporabljenih obdelovalnih postopkov.


UPORABA VARNOSTNIH PRIPOMOČKOV PRI DELU

	A
	Dosledno in samostojno uporabljal varnostne pripomočke

	B
	Večinoma samostojno uporabljal varnostne pripomočke, potrebno enkratno opozorilo.

	C
	Zelo nedosledno uporabljal varnostne pripomočke, potrebna večkratna opozorila.


UPORABNOST, ZASNOVANJE IZDELKA
	A
	Izdelek je v celoti uporabno zasnovan in tudi ustrezno izdelan, da funkcionira.

	B
	Izdelek je uporabno zasnovan, vendar ni najbolj ustrezno izdelan za funkcionalnost.

	C
	Izdelek ni uporabno zasnovan in ni izdelan, da funkcionira (niti kot okrasni predmet, niti kot uporaben predmet).


USTVARJALNOST PRI ZASNOVI IN IZDELAVI (ORIGINALNOST)
	A
	Izdelek je originalen, vidi se lastna ustvarjalnost in domišljija.

	B
	Izdelek je pretežno narejen po danih predlogih, idejah, dodano je le malo ustvarjalnosti in originalnosti.

	C
	Izdelek je v celoti narejen šablonsko glede na dane ideje in predloge.

KRITERIJ ZA USTNO OCENJEVANJE 

POZNAVANJE POJMOV, PODATKOV ZAKONITOSTI, RAZUMEVANJE SNOVI

	A
	Zna razložiti vse pojme, pozna podatke, povezuje prejšnje znanje z novim, razlikuje vzroke in posledice; brez pomoči učitelja oz. njegovi minimalni pomoči.

	B
	Zna razložiti nekatere pojme, pozna nekatere podatke, pojave in procese, težje povezuje novo in staro znanje – rabi pomoč učitelja.

	C
	Pomanjkljivo navaja temeljne pojme, podatke in procese; pomanjkljivo razume novo snov, zelo slabo povezuje novo in staro snov; tudi s pomočjo učitelja težko razume vzroke in posledice.


RAZLAGA, PRIMERI

	A
	Razlaga je razumljiva, jasna, uporablja prave besede, navaja originalne primere.

	B
	Razlaga je približna, tudi z napakami; primeri so povzeti in deloma ustrezni.

	C
	Razlaga je pomanjkljiva ali je ni; prav tako primeri, ki so povzeti ali neustrezni.


PREDSTAVITEV

	A
	Samostojno, tekoče in celostno predstavi svoje znanje.

	B
	Zatikajoče, nepopolna, vsebuje samo gola dejstva.

	C
	Zelo zatikajoče in pomanjkljiva ali razlage celo ni

